**Hermed indkaldes til ordinær generalforsamling**

**onsdag den 30. maj 2018, kl. 19.30**

**på Hørby Færgekro, Strandvejen 1, Hørby, 4300 Holbæk**

**DAGSORDEN: Referat:**

1. Valg af stemmetællere

Maibrit og Henrik Bruun valgt til stemmetællere.

1. Valg af dirigent

Flemming Jensen valgt.

1. Bestyrelsens årsberetning

Ole Johansen gennemgik beretningen. Der blev stillet spørgsmål vedr. ikke lukkede gamle boringer. Ole svarede at en løsning afventer en fælles beslutning om punktet i ”Vandsamarbejdet”. Beretningen taget til efterretning.

1. Godkendelse af det reviderede regnskab for 2017 med status pr. 31.12.2017

Carl Erik Larsen gennemgik det reviderede regnskab, og svarede på opklarende spørgsmål. Regnskabet godkendt.

1. Fastlæggelse af takstblade og budgetter for det kommende år
2. Justeret budget for 2018
3. Justeret takstblad for 2018
4. Fastlæggelse af indskud for nye medlemmer
5. Budget for 2019
6. Takstblad for 2019

Carl Erik Larsen fremlagde det justerede budget og takstblad. Der blev spurgt ind til ledningsnettets alder set i forhold til fremtidige investeringer. Carl Erik svarede at vandværkets formue burde give mulighed for at forny ledningsnettet efterhånden som behovet opstår.

1. Behandling af indkomne forslag

Forslag skal for at kunne behandles på ordinær generalforsamling, afgives skriftligt til bestyrelsen senest 14 dage før generalforsamlingen.

Forslag sendes pr mail eller post til formanden Ole Johansen, To-Bjerg 12, 4300 Holbæk. mail: tobjerg12@gmail.com. Forslag skal være formanden i hænde senest d. 16. maj 2016

Alle relevante bilag offentliggøres på vandværkets hjemmeside **www.tobjergvand.dk** fra den 20. maj 2018. Forbrugere, der ikke har adgang til hjemmesiden, kan rekvirere bilagene ved henvendelse til vandværkets bestyrelse.

Der var indkommet forslag om etablering af et centralt afkalknings/blødgøringsanlæg. Efter en diskussion af forslaget, blev det vedtaget at den nye bestyrelse arbejder videre med forslag om afkalkningsanlæg? Der orienteres om dette arbejde på næste generalforsamling.

1. Valg af medlemmer og suppleanter til bestyrelsen

Valg af 4 medlemmer, bestyrelsen foreslår genvalg af Carl Erik Larsen, Flemming Jensen og Otto Nielsen. Poul Jakobsen modtager ikke genvalg, bestyrelsen foreslår nyvalg af Henrik Bruun.

Valg af 2 suppleanter, bestyrelsen foreslår genvalg af Carsten Steen Hansen og nyvalg af Karsten Nielsen, Kastrupvej 32.

Henrik Bruun valgt som nyt bestyrelsesmedlem. Karsten Nielsen valgt som suppleant.

1. Valg af statsautoriseret eller registreret revisor

Bestyrelsen foreslår genvalg af registreret revisor, Revision & Rådgivningsgruppen

Gl. Ringstedvej 61, 4300 Holbæk

Genvalg af revisorere.

1. Eventuelt

Ole Johansen orienterede om vandværkets historie.

Årsberetning, regnskab og status for året 2017 samt budgetter og takstblade for 2018 og 2019 kan ses fra 20. maj 2018 på vandværkets hjemmeside: www.tobjergvand.dk.

Tuse Næs, den 30.3.2018

Med venlig hilsen

TO-BJERG VANDVÆRK

Bestyrelsen

Referant Poul Jakobsen.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Ole Johansen Carl Erik Larsen Otto Nielsen

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Flemming Jensen Preben Hansen Erik Knudsen